
Kedves Hallgatók!

Az alábbi tételeket az alsó tagozatos (6–10 éves) korosztály, valamint a tanítói munka vonatkozásában kérjük értelmezni! A felkészüléshez segítségként javaslunk kulcsszavakat és szakirodalmat. 
Jó munkát kívánunk! 

1. A didaktika fogalma, tárgya, feladata. Az oktatás és a társadalom kapcsolata, az oktatás célrendszere.

2. A pedagógus tulajdonságai és főbb szerepei, a megfelelő pedagógiai kommunikáció. Az önreflexió szerepe a pedagógus munkájában. A pályakezdő pedagógus nehézségei. 

3. A szocializáció folyamata. Az elsődleges (anya-gyermek kapcsolat, család) és a másodlagos (óvoda, iskola) szocializációs színterek sajátosságai.

4. A kisiskoláskor életkori sajátosságai.

5. Tanulás, a tanulás tanulása és tanítása, emlékezés.

6. Az oktatás szervezési módjai (munkaformák). A frontális, az egyéni, a páros és a csoportmunka jellemzői és alkalmazási lehetőségei. A tanórai tervezés lépései és eszközei.

7. A motiváció és figyelem.

8. A pedagógiai differenciálás elméleti alapjai.

9. A differenciált tanulásszervezés tervezése és megvalósítása.

10. Differenciálás a befogadó osztályteremben.

11. Az ellenőrzés és az értékelés fogalma és egymáshoz való viszonya.  A pedagógiai értékelés formái és funkciója.

12. Az integráció és az inklúzió elméleti alapjai, az esélyegyenlőség és a méltányosság érvényesítése az alsó tagozatos nevelésben-oktatásban.

13. Az inkluzív nevelés megvalósítása az alsó tagozaton: differenciálás, adaptív tanulásszervezés és szakmai együttműködés.

14. A gyermeki jogok érvényesítése és a tanító gyermekvédelmi feladatai az iskolában.

15. A digitális technológia alkalmazásának elméleti alapjai a tanító munkájában.

16. A fenntarthatóság fogalma és nevelési célkitűzései a környezetismeret tantárgyon keresztül (témakörök, leckék). A fenntarthatóságot szolgáló, fejlesztendő tanulói kompetenciák.

17. A tanító munkáját szabályozó alapdokumentumok.

